KLASA: 025-02/24-01/4

URBROJ: 2156-17-01/2-24-4

Na temelju članka 126. stavka 1. i 127. Zakona o odgoju i obrazovanju u osnovnoj i srednjoj školi („Narodne novine“ broj 87/08, 86/09, 92/10, 105/10, 90/11, 5/12, 16/12, 86/12, 126/12, 94/13, 136/14 – RUSRH, 152/14, 7/17, 68/18, 98/19, 64/20, 151/22 i 156/23), članaka 39. - 42. Zakona o ustanovama („Narodne novine“ broj 76/93, 29/97, 47/99, 35/08, 127/19 i 151/22) te članka 85. Statuta Obrtničke škole Opatija; Školski odbor Obrtničke škole Opatija raspisuje

**NATJEČAJ
  za imenovanje ravnatelja/ice Obrtničke škole Opatija**

Ravnatelj/ica školske ustanove mora ispunjavati sljedeće nužne uvjete:
1. završen studij odgovarajuće vrste za rad na radnom mjestu učitelja, nastavnika ili stručnog suradnika u školskoj ustanovi u kojoj se imenuje za ravnatelja, a koji može biti:
   a) sveučilišni diplomski studij ili
   b) integrirani preddiplomski i diplomski sveučilišni studij ili
   c) specijalistički diplomski stručni studij,
   d) položen stručni ispit za učitelja, nastavnika ili stručnog suradnika, osim u slučaju iz  članka 157. stavaka 1. i 2. Zakona o odgoju i obrazovanju u osnovnoj i srednjoj školi,
2. uvjete propisane člankom 106. Zakona o odgoju i obrazovanju u osnovnoj i srednjoj školi,
3. najmanje osam godina radnog iskustva u školskim ili drugim ustanovama u sustavu obrazovanja ili u tijelima državne uprave nadležnim za obrazovanje, od čega najmanje pet godina na odgojno-obrazovnim poslovima u školskim ustanovama.

Ravnatelj/ica se imenuje na pet (5) godina i može biti ponovno imenovan/a.

Kandidati/kandidatkinje za ravnatelja/icu dužni/e su priložiti u izvorniku ili ovjerenoj preslici sljedeće dokumente:

* vlastoručno potpisanu pisanu prijavu na natječaj,
* životopis,
* diplomu odnosno dokaz o stečenoj vrsti i razini obrazovanja,
* dokaz o državljanstvu,
* dokaz o radnom iskustvu - potvrdu ili elektronički zapis o podacima evidentiranim u matičnoj evidenciji HZMO-a(ne starije od dana raspisivanja natječaja),
* dokaz o radnom iskustvu u školskim ili drugim ustanovama u sustavu obrazovanja ili u tijelima državne uprave nadležnim za obrazovanje - potvrda poslodavca o vrsti poslova i trajanju radnog odnosa,
* dokaz o položenom stručnom ispitu (ako je prema zakonskoj obvezi kandidat morao polagati stručni ispit) ili dokaz da je osoba oslobođena polaganja stručnog ispita sukladno članku 157. st. 1. i 2. Zakona o odgoju i obrazovanju u osnovnoj i srednjoj školi,
* dokaz o stjecanju pedagoško-psihološkog obrazovanja/pedagoških kompetencija (za kandidate koji su bili u obvezi stjecanja istoga sukladno Zakonu o odgoju i obrazovanju u osnovnoj i srednjoj školi)
* dokaz da se protiv kandidata ne vodi kazneni postupak za kaznena djela sukladno članku 106. Zakona o odgoju i obrazovanju u osnovnoj i srednjoj školi (ne starije od dana raspisivanja natječaja)
* Program rada za mandatno razdoblje.

Dodatne kompetencije koje se u postupku izbora kandidata za ravnatelja vrednuju su: poznavanje stranog jezika, osnovne digitalne vještine i iskustvo rada na projektima.

Dodatne kompetencije za ravnatelja dokazuju se na sljedeći način:

1. Poznavanje stranoga jezika dokazuje se preslikom indeksa o završenom kolegiju stranog jezika, diplomom odnosno drugom ispravom o završenom studiju stranog jezika, uvjerenjem, odnosno potvrdom ili drugom ispravom škole stranih jezika odnosno druge ovlaštene ustanove ili pravne osobe za edukaciju stranog jezika o završenom stranom jeziku te razini odnosno stupnju poznavanja stranog jezika.

2. Osnovne digitalne vještine dokazuju se potvrdom odnosno uvjerenjem ili drugom ispravom institucije, ustanove ili ovlaštene pravne osobe za edukaciju u području informatike, o završenoj edukaciji stjecanja digitalnih vještina, odnosno diplomom ili drugom ispravom o završenom studiju iz područja informatike.

3. Iskustvo rada na projektima dokazuje se potvrdom, uvjerenjem ili drugom ispravom o radu na projektu.

Dokazi o dodatnim kompetencijama dostavljaju se u izvorniku ili ovjerenoj preslici.

Dodatne kompetencije vrednuju se sukladno članku 87. i 88. Statuta Obrtničke škole, Opatija.

Na natječaj se mogu javiti osobe oba spola.

Kandidati/kandidatkinje koji/e se pozivaju na pravo prednosti pri zapošljavanju na temelju posebnih propisa, dužni su u prijavi na natječaj pozvati se na to pravo te uz prijavu priložiti svu potrebnu dokumentaciju prema posebnom zakonu, a imaju prednost u odnosu na ostale kandidate samo pod jednakim uvjetima.

Kandidati/kandidatkinje koji/e se pozivaju na pravo prednosti pri zapošljavanju sukladno članku 102. Zakona o hrvatskim braniteljima iz Domovinskog rata i članovima njihovih obitelji („Narodne novine“ broj 121/17, 98/19, 84/21 i 156/23), članku 48. stavku 1.-3. Zakona o civilnim stradalnicima iz Domovinskog rata („Narodne novine“ broj 84/21), članku 48. f Zakona o zaštiti vojnih i civilnih invalida rata („Narodne novine“ broj 33/92, 57/92, 77/92, 27/93, 58/93, 2/94, 76/94, 108/95, 108/96, 82/01, 103/03, 148/13 i 98/19), članku 9. Zakona o profesionalnoj rehabilitaciji i zapošljavanju osoba s invaliditetom („Narodne novine“ broj 157/13, 152/14, 39/18 i 32/20) dužni su u prijavi na natječaj pozvati se na to pravo i uz prijavu priložiti svu propisanu dokumentaciju prema posebnom zakonu, a imaju prednost u odnosu na ostale kandidate/kandidatkinje samo pod jednakim uvjetima.

Kandidati/kandidatkinje koji/e se pozivaju na pravo prednosti pri zapošljavanju u skladu s člankom 102. Zakona o hrvatskim braniteljima iz Domovinskog rata i članovima njihovih obitelji uz prijavu na natječaj dužni/e su priložiti sve dokaze o ispunjavanju uvjeta iz natječaja i ovisno o kategoriji u koju ulazi sve potrebne dokaze (članak 103. stavak 1. Zakona) dostupne na poveznici Ministarstva hrvatskih branitelja:

<https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20ZOHBDR%202021.pdf>

Kandidati/kandidatkinje koji/e se pozivaju na pravo prednosti pri zapošljavanju u skladu s člankom 48. Zakona o civilnim stradalnicima iz Domovinskog rata uz prijavu na natječaj dužni/e su priložiti sve dokaze o ispunjavanju uvjeta iz natječaja te priložiti dokaze o ispunjavanju uvjeta za ostvarivanje prava prednosti pri zapošljavanju (članak 49. stavak 1. Zakona) dostupne na poveznici Ministarstva hrvatskih branitelja:

[https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%a1ljavanju-%20Zakon%20o%20civilnim%20stradalnicima%20iz%20DR.pdf](https://branitelji.gov.hr/UserDocsImages//dokumenti/Nikola//popis%20dokaza%20za%20ostvarivanje%20prava%20prednosti%20pri%20zapo%C5%A1ljavanju-%20Zakon%20o%20civilnim%20stradalnicima%20iz%20DR.pdf)

Kandidati/kandidatkinje koji/e se pozivaju na pravo prednosti pri zapošljavanju sukladno odredbi članka 48.f Zakona o zaštiti vojnih i civilnih invalida rata uz prijavu na natječaj dužni/e su priložiti sve dokaze o ispunjavanju traženih uvjeta.

Kandidati/kandidatkinje koji/e se pozivaju na pravo prednosti pri zapošljavanju na temelju članka 9. Zakona o profesionalnoj rehabilitaciji i zapošljavanju osoba s invaliditetom uz prijavu na natječaj dužni/e su priložiti sve dokaze o ispunjavanju uvjeta iz natječaja, a navedeno pravo prednosti pri zapošljavanju dokazuju odgovarajućom javnom ispravom o invaliditetu na temelju koje se osoba može upisati u očevidnik zaposlenih osoba s invaliditetom te dokaz iz kojeg je vidljivo na koji je način prestao radni odnos kod posljednjeg poslodavca (rješenje, ugovor, sporazum i sl.).

Kandidati/kandidatkinje koji/e su stekli inozemnu obrazovnu kvalifikaciju dužni/e su u prijavi na natječaj priložiti mišljenje nadležne agencije o inozemnoj obrazovnoj kvalifikaciji iz postupka vrednovanja inozemnih obrazovnih kvalifikacija u svrhu pristupa tržištu rada u profesijama koje nisu uključene u Popis reguliranih profesija u Republici Hrvatskoj, u skladu sa Zakonom o priznavanju i vrednovanju inozemnih obrazovnih kvalifikacija („Narodne novine“ broj 69/22) odnosno u skladu sa Zakonom o reguliranim profesijama i priznavanju inozemnih stručnih kvalifikacija („Narodne novine“ broj 82/15, 70/19, 47/20 i 123/23) rješenje Ministarstva znanosti i obrazovanja o priznavanju inozemne stručne kvalifikacije radi pristupa reguliranoj profesiji.

Rok za podnošenje prijava je osam (8) dana od dana objave natječaja u „Narodnim novinama“ i na mrežnoj stranici Škole: <http://ss-obrtnicka-opatija.skole.hr/natje_aji>

Prijave na natječaj s potrebnom dokumentacijom kandidati/kandidatkinje dostavljaju na adresu:

**OBRTNIČKA ŠKOLA OPATIJA, Bože Milanovića 3, 51410 Opatija, p.p. 101 u zatvorenoj omotnici s naznakom „Za natječaj za ravnatelja/icu - ne otvarati“**

Urednom prijavom smatra se prijava koja sadrži sve potrebne podatke i priloge navedene u natječaju.

Nepravovremene i nepotpune prijave neće se razmatrati.

Kandidati/kandidatkinje će biti pozvani/e na predstavljanje programa rada za mandatno razdoblje sukladno članku 127. Zakona o odgoju i obrazovanju u osnovnoj i srednjoj školi.

Prijavom na natječaj kandidat/kandidatkinja daje privolu Obrtničkoj školi iz Opatije za obradu osobnih podataka u skladu s propisima kojima je propisana zaštita osobnih podataka u svrhu provedbe natječajnog postupka.

O rezultatima natječaja kandidati/kandidatkinje će pisano biti obaviješteni/e u roku od četrdeset i pet (45) dana od dana isteka roka za podnošenje prijava.

**Obrtnička škola Opatija**